b'\n_START_ARTICLE_\nTom Selleck\n_START_SECTION_\nF\xc3\xb8r filmkarrieren\n_START_PARAGRAPH_\nTom startet som modell, ved siden av studier ved University of Southern California hvor han kom inn p\xc3\xa5 et basketballstipend. Han studerte \xc3\xb8konomi da han, av den dramal\xc3\xa6rer p\xc3\xa5 stedet, ble anbefalt \xc3\xa5 pr\xc3\xb8ve seg som skuespiller. Han studerte etter dette skuespilleryrket ved Beverly Hills Playhouse under Milton Katselas.\n_START_SECTION_\nSkuespillerkarriere\n_START_PARAGRAPH_\nTom Selleck filmdebuterte i 1970 i en mindre rolle i Myra Breckinridge, og \xc3\xa5ret etter i Russ Meyers The Seven Minutes. Han hadde sin TV-debut i 1969 der han hadde en liten gjesterolle i serien Lancer, og \xc3\xa5ret etter en st\xc3\xb8rre rolle i fjersynsfilmen The Movie Murderer. Han hadde p\xc3\xa5 1970-tallet flere opptredener i serien The Rockford Files. Han fikk sin f\xc3\xb8rste st\xc3\xb8rre rolle i fjernsynsfilmen The Concrete Cowboys (1979). Karrieren fikk et stort oppsving rundt 1980 da han fikk tilbudt hovedrollene b\xc3\xa5de i serien Magnum P.I. og spillefilmen om Indiana Jones. Han m\xc3\xa5tte imidlertid velge vekk Indiana Jones da han allerede hadde inng\xc3\xa5tt avtale med produsentene av Magnum P.I.._NEWLINE_Mens Tom Selleck spilte i fjernsynsserien Magnum (1980\xe2\x80\x9388) medvirket han ogs\xc3\xa5 i flere filmer. Blant annet hovedrollen i actionkomedien High Road to China (1983) samt hovedrollen i den futuristiske actionfilmen Runaway (1984). I 1987 fikk han stor suksess som en av de tre hovedrolleinnehaverne i komedien Tre menn og en baby, og oppf\xc3\xb8lgeren Tre menn og en liten dame (1990). _NEWLINE_P\xc3\xa5 1990-tallet hadde Selleck flere opptredener i den popul\xc3\xa6re sitcomen Venner for livet (som Dr. Richard Burke). Av notable filmer p\xc3\xa5 1990-tallet kan en nevne Christopher Columbus: The Discovery (1992) og komedien In & Out (1997). Han medvirket i flere episoder i sitcomserien The Closer i 1998._NEWLINE_Tom Selleck overrasket mange av sine fans da han spilte rollen som General Dwight D. Eisenhower i fjernsynsserien Ike: Countdown to D-Day, som var lagd for History Channel i 2004. _NEWLINE_Selleck har produsert og spilt hovedrollen i flere fjersynsfilmer om karakteren Jesse Stone p\xc3\xa5 2000-tallet. Blant dem Jesse Stone: Night Passage (2006) (TV) og Stone Cold (2005)._NEWLINE_Han har uttrykt \xc3\xb8nske om \xc3\xa5 medvirke i en liten rolle i filmen Magnum, basert p\xc3\xa5 fjersynsserien. Filmen forventes \xc3\xa5 bli lansert i 2009, men det er enn\xc3\xa5 noe usikkert i hvem som skal besette rollene._NEWLINE_Selleck var i 1981 opprinnelig tiltenkt rollen som Indiana Jones i den f\xc3\xb8rste filmen: Jakten p\xc3\xa5 den forsvunne skatten, men m\xc3\xa5tte takke nei fordi han ikke kunne l\xc3\xb8ses fra kontrakten han hadde inng\xc3\xa5tt i forbindelse med TV-serien Magnum P.I.\n_START_SECTION_\nPersonlig liv\n_START_PARAGRAPH_\nTom var gift med modellen Jacqueline Ray fra 1970-82. Han giftet seg i 1987 med Jillie Mack og har en datter med henne. De lever i dag i Thousand Oaks i California._NEWLINE_Selleck er medlem av National Rifle Association (NRA).'